


Z A P I S N I K
39. sjednice Vijeća Mjesnog odbora Granešina,
održane 27. rujna 2024.
u prostoru objekta mjesne samouprave, Sunekova ulica 135,
s početkom u 20:00 sati


NAZOČNI ČLANOVI VIJEĆA: Josip Berišić, Roberto Dučkić, Vinko Rodić, Ivica Šamec i Nikola Glasnović

Predsjedava Josip Berišić, predsjednik Vijeća
Zapisnik vodi: Josip Berišić, predsjednik Vijeća

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 39. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst Zapisnika 38. sjednice Vijeća, održane 30. kolovoza 2024. bez izmjena.
		
DNEVNI    RED:

1. [bookmark: _Hlk179121470]Prijedlog Odluke o izmjeni Poslovnika o radu Vijeća Mjesnog odbora Granešina
2. Prijedlog zaključka o Planu potreba za aktivnostima, programima i projektima unapređenja kvalitete života u 2025.
3. Pitanja, prijedlozi i obavijesti 


 
[bookmark: _Hlk166229957]Ad 1. Prijedlog Odluke o izmjeni Poslovnika o radu Vijeća Mjesnog odbora Granešina

Članovi Vijeća primili su pisani materijal uz poziv.	
	U raspravi sudjeluju svi nazočni članovi.

	Vijeće jednoglasno donosi

ODLUKU
o izmjeni Poslovnika o radu Vijeća Mjesnog odbora Granešina


Članak 1.

	U Poslovniku o radu Vijeća Mjesnog odbora Granešina, donesenog na 22. sjednici, 28. travnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.




[bookmark: _Hlk176193896]Ad 2. Prijedlog zaključka o Planu potreba za aktivnostima, programima i projektima unapređenja kvalitete života u 2025.


	Članovi Vijeća primili su pisani materijal uz poziv.	

	U raspravi sudjeluju svi nazočni članovi.

	Vijeće jednoglasno donosi

ZAKLJUČAK
o Planu potreba za aktivnostima, programima i projektima unapređenja kvalitete 
života u 2025.


	Vijeće Mjesnog odbora Granešina planira koristiti sredstva iz Plana potreba za aktivnostima, programima i projektima unapređenja kvalitete života u 2025. godini.




Ad 3. Pitanja, prijedlozi i obavijesti

 Pitanja i prijedloga nije bilo.		


Dovršeno u 21:10 sati.

KLASA: 024-08-24-003/1962
URBROJ: 251-13-11-5/010-24-2

[bookmark: _GoBack]Zagreb, 27. rujna 2024.

Zapisnik sastavio: Josip Berišić

                                                                                                  Predsjednik 
                                                                                         Vijeća Mjesnog odbora 
                                                                                                   Granešina 

                                                                                                 Josip Berišić

